
Az IPMS Engineering Kft. minőség- környezet és munkabiztonság politikája
Célunk az MSZ EN ISO 9001:2015, MSZ EN ISO 14001 szabványoknak és az SCC-VAZ 2021 követelményeinek megfelelő minőség-, környezet és munkabiztonság irányítási rendszer működtetése annak érdekében, hogy magas színvonalú, biztonságos szolgáltatás biztosításával tegyünk eleget ügyfeleink elvárásainak a villamos, irányítástechnikai tervezés, gyártás, kivitelezés, üzembe helyezés, szoftverfejlesztés, villamos hálózatok, berendezések összeszerelése, szerelése, telepítése, felújítása, karbantartása, villamos biztonsági felülvizsgálata területén.
Az IPMS Engineering Kft. vezetésének, továbbá valamennyi dolgozójának legfőbb célja, hogy vevőink minőségi elvárásainak, EBK és egyéb szerződéses követelményeinek, a vonatkozó szabványok, jogszabályok és egyéb követelményeknek mind magasabb szinten megfeleljünk.
Cégünk elkötelezett az egyre igényesebb piac által elvárt alábbi követelmények teljesítésére:
· Az innováció képessége. 
· A változó igényekre való gyors reagálás képessége. 
· A magas minőségi színvonalú szolgáltatások nyújtásának képessége
· A jogszabályi, munkabiztonsági, környezetvédelmi, vevői követelményeknek való megfelelés és irányítási rendszerek folyamatos fejlesztése
A minőség-, környezet és munkabiztonság politika szerves része az IPMS ENGINEERING Kft. üzleti stratégiájának. 
A minőség-, környezet és munkabiztonság politikai célok alapján kialakított minőség-, környezet és munkabiztonság irányítási rendszer magába foglalja a cég minden tevékenységét és felelősségét a nyújtott szolgáltatások versenyképességéért.
Célunk, hogy Társaságunk megismerje megbízóink igényeit, ezzel a belső folyamataink nagymértékben javítsák a megbízóink körében elért eredményeinket. Ennek érdekében cégünk a következő alapelveket követi:
· Folyamataink szabályozott és ellenőrzött körülmények között valósuljanak meg. 
· Ügyfeleink elvárásait, a jogszabályi- és egyéb követelményeket maradéktalanul és gazdaságosan teljesítsük. 
· Figyelemmel kísérjük belső és külső környezeti tényezőink változásait, Előzetesen elemezzük tevékenységünk kockázatait és intézkedéseket teszünk a jelentős kockázatok csökkentésére, illetve a lehetőségek realizálására.
· Biztosítjuk a környezetszennyezések, balesetek, egészségkárosodások, dologi károk, veszélyhelyzetek megelőzését, megújuló energia termeléssel és elektromos gépjármű flotta  segítségével a fenntartható erőforrás-felhasználást. Munkavállalóink egészségének megőrzését a biztonságos munkavégzés feltételeinek megteremtésével, a lehetséges munkahelyi veszélyek kockázatok csökkentésével, kezelésével biztosítjuk. Folyamatosan ellenőrizzük a követelmények, szabályozások betartását.  
· Oktatással, tájékoztatással, kommunikációval és képzések szervezésével járulunk hozzá minőségi, környezet- és munkavédelmi kultúránk fejlődéséhez és ahhoz, hogy a  minőség-munkabiztonság-környezetvédelem iránti elkötelezettség minden munkavállalónál belső igénnyé formálódjon. 
Miskolc 2026.04.14.
Kosnyíder János ügyvezető sk.

